**DESPRE TIMP**

*LARISA BĂLAN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe buzele secundelor ce trec,

Sclipesc clipele, se zbat,

Aş vrea doar un moment să mai petrec,

Pe pudra anilor; un veac.

Limbi de ceas se prind-n sărut

La fiecare oră fixă,

Şi inima-mi bate-n trecut,

Iar eu rămân tot tristă...

Pe aripi de minute scurse,

Vărs praf de zâmbete de stele,

Toate-s cu dragoste unse,

Însă nu şi ale mele.

Vise, şoapte, iar minutul,

Mă agaţă de o geană,

Timpul, iartă-l, el nebunul,

Fugi!; căci el o ia la goană.

Muritori în segmente de viaţă,

O minune de o zi,

Doar o oră, o speranţă,

Să mai fim din nou copii.

Frunte lată, cerul umed,

Timpul, iată!, tot aleargă.

Temeri, frici, suspin şi vuiet,

De unde-i atâta grabă?

Doruri calde, doruri reci,

Timpul pleacă, se ascunde.

N-o să simţi de-ai trăi-n veci,

Sărutul dintre secunde.